Is Kersfees nog relevant? - Koos A Kombuis | LitNet
Koos A Kombuis2012-10-31
Nee. Hoe meer ek daaroor dink, hoe meer wens ek hulle skaf Kersfees liewer heeltemal af. Wat ’n verligting sal dit nie wees nie! My post-Kersfees-pre-Nuwejaar-depressie het een Desember, enkele jare gelede, so erg geword dat ek sommer die pad gevat het en weggeraak het vir 24 uur, tot groot ontsteltenis van my gesin en my ongeveer 5 000 fêns. Ek het myself in ’n hotelkamer naby die Waterfront gaan toegrendel en TV gekyk, maar dit het nie gehelp nie, want al wat op elke TV-kanaal was, was die tsunami in Thailand. Dit was selfs nog erger as Superstorm Sandy in Amerika! Elke uur, soos die stomme Taiwannese deur die puin gegrawe het, het die dodetal saam met my depressie gestyg. Dit was op die ou end uit pure desperaatheid en verveling dat ek teruggekeer het na die post-Kersfees-oorlogsone wat my huis was. Dit was ’n nare ervaring (die wegloop-episode, nie die blye weersiens nie) – en tog was daar, soos altyd, ’n waardevolle lessie te leer uit hierdie trauma!
2012-11-01 @08:29 Ek stem saam met jou Koos, my Pa het al jare gelede gese dat die dag misbruik word deur mense (hy het hulle Jode genoem) wat net wil geld maak uit Kersfees en die dag nie meer sy doel het nie. Ek verkies ook ’n rustige dag by die huis saam met my kinders met ’n lekker braai en ’n goeie wyntjie.
2012-11-01 @10:05 Is Koos Kombius nog relevant ....... ?????
2012-11-01 @10:44 Hallo Koos
Maya Rosa de Wet
2012-11-01 @10:58 Wat ek kan ek meer sê, as DITTO. So ’n bek moet jêm kry. Ek's lankal gatvol vir Krismis. Was eers vreeslik geskok jare gelede, dat die dopperkerk nie kersfeespreke hou, toe ek met ’n dopper getroud is nie, maar my man, met sy ewige beheptheid met kersversierinkies, (wil nou glads Europa toe gaan na al die kersmarkte), kersmusiek, ja Boney M ook, dryf my tot raserny.
2012-11-01 @11:18 Koos, jy is reg, Kersfees is vir die meeste mense moeilik ...
2012-11-01 @11:25 Ek hou te veel van Koos Kombuis om hom ’n grumpy old man te noem (veral die post-weed Koos). Ek stem, maar ek en jy is baby boomers en ons is die geslag wat alles deur ’n vergrootglas sien en wat die vrae begin vra het, soveel so dat ons ons verskriklik opregte (dis ’n veralgemening – ek weet – jirre tog) GI-geslag ma's en pa's verskriklik in hul later jare ook aan goed begin laat twyfel het. Ons vrae was hul oor.
Daar is geen boodskapte vinde aan Kersfees soos kerke dit wil he nie. Tensy jy (Koos) dit as ’n tipe politiese versoeningsding sien – en politiese versoening is net ’n skimgedagte. Maar kersfees soos in kerktaal is werklik ongeanker. Maar ai, my en jou kinders is nou groot, maar toe hulle peuters was, was dit net vir ons (veral ma's) die lekkerste droomding om op te maak, te geniet en te maak asof die wereld nie kan beter nie. Ek het nog nie kleinkinders nie, maar wanneer hulle wel te voorskyn kom, sal ek nogal graag weer ’n slag wil sit en maak of dit waar is. Die bybel is trouens daarteen, maar ek dink nie G-d staan daar bo arms gevou en se: "Kyk, daar's daai Rietha alweer met haar plastiekboom en liggies – skryf dit op!" O die pyngedagte.
2012-11-01 @12:44 Koos, ek stem nogal saam met jou, skaf die dag af en laat die ware Christene die dag vier op die regte wyse en met die regte motiewe, soos dit hoort.
2012-11-04 @12:53 Ek stem saam. Gooi dit saam met die badwater uit en dan kan die wat wil dit reg doen. Gaan kerk toe en doen jou ding op 'n normale skaal. Geniet jou eie familiedag. Die hele ding het inderdaad in 'n ekonomiese boerpot verander. Lekker skrywe.
2012-11-09 @12:24 Ek stem saam die winkels en sentrums het dit in ’n bazaar verander ... maar ek moet erken dat ek is mal oor ’n mooi boom en die geleenthede wat hierdie tyd ook skep om mense te nooi en gesellig te wees. Ek is nou 11 jaar in Brittanje, en as ek nie huis toe kom vir Kersfees nie, wat nou meer gebeur want dis vrekals duur (lugrederye maak ook hulle ponde uit ons) is daar niks soos die vrolikheid van die liggies, en musiek (wat jou later van jou kop afmaak) en die algehele "Vibrant" atmosfeer wat my deur die donker, koue en nat dae van Des kry nie.
Koos Kombuis oor sy vertoning by di...
Koos A Kombuis, Koos Kombuis: Daar is 'n hel
Koos A Kombuis, Huldeblyk aan ’n belangrike b...
Koos A Kombuis, Die primitiewes